title: Decizia Comisiei din 11 iulie 2001 de întocmire a unor liste provizorii de unități din țări terțe din care statele membre autorizează importurile de gelatină destinată consumului uman [notificată cu numărul C(2001) 1788]Text cu relevanță pentru SEE.

text:
               03/Volumul 38

               RO

               Jurnalul Ofícial al Uniunii Europene

               205

         32001D0556

               L 200/23

               JURNALUL OFÍCIAL AL UNIUNII EUROPENE

         DECIZIA COMISIEI
   din 11 iulie 2001
   de întocmire a unor liste provizorii de unități din țări terțe din care statele membre autorizează importurile de gelatină destinată consumului uman
   [notificată cu numărul C(2001) 1788]
   (Text cu relevanță pentru SEE)
   (2001/556/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești sau moluște bivalve vii (1), astfel cum a fost modificată ultima dată prin Decizia 98/603/CE (2), în special articolul 2 alineatul (1),
   întrucât:

               (1)

               Partea I din anexa la Decizia 94/278/CE a Comisiei (3), modificată ultima dată prin Decizia 98/597/CE (4), stabilește o listă de țări terțe din care statele membre autorizează importurile de gelatină destinată consumului uman.

               (2)

               Capitolul 4 din anexa II la Directiva 92/118/CEE a Consiliului din 17 decembrie 1992 de stabilire a condițiilor de sănătate publică și animală care reglementează comerțul și importurile în Comunitate de produse care nu intră sub incidența condițiilor menționate, stabilite de reglementările comunitare specifice prevăzute de anexa A partea I la Directiva 89/662/CEE și, în ceea ce privește agenții patogeni, la Directiva 90/425/CEE (5), astfel cum a fost modificată ultima dată prin Decizia 1999/724/CE (6), stabilește condițiile de sănătate care se aplică la introducerea pe piață și la importurile de gelatină destinată consumului uman. În plus, Decizia 2000/20/CE a Comisiei (7) stabilește certificatele de sănătate pentru importurile de gelatină din țări terțe.

               (3)

               Comisia a primit liste de unități din anumite țări terțe enumerate în partea XIII a anexei la Decizia 94/278/CE. Autoritățile competente din aceste țări terțe au furnizat Comisiei garanții de conformitate deplină a unităților lor cu normele comunitare de sănătate aplicabile.

               (4)

               Pentru a acorda timpul necesar efectuării unor inspecții comunitare în țările terțe cu scopul de a verifica autenticitatea garanțiilor furnizate de autoritățile competente din țările terțe în cauză și pentru a evita perturbarea importurilor din țările terțe, ar trebui întocmite liste provizorii de unități producătoare de gelatină destinată consumului uman, în conformitate cu procedura prevăzută de Decizia 95/408/CEE.

               (5)

               Măsurile prevăzute de prezenta decizie sunt conforme cu avizul Comitetului permanent veterinar,

         ADOPTĂ PREZENTA DECIZIE:
   Articolul 1
   Statele membre autorizează importurile de gelatină destinată consumului uman din unitățile enumerate în anexă.
   Articolul 2
   Prezenta decizie se aplică de la data de 1 septembrie 2001.
   Articolul 3
   Prezenta decizie se adresează statelor membre.

      Adoptată la Bruxelles, 11 iulie 2001.

            Pentru Comisie

         David BYRNE

            Membru al Comisiei

      (1)  JO L 243, 11.10.1995, p. 17.

      (2)  JO L 289, 28.10.1998, p. 36.

      (3)  JO L 120, 11.5.1994, p. 44.

      (4)  JO L 286, 23.10.1998, p. 59.

      (5)  JO L 62, 15.3.1993, p. 49.

      (6)  JO L 290, 12.11.1999, p. 32.

      (7)  JO L 6, 11.1.2000, p. 60.

      ANEXOBILAGANHANGΠΑΡΑΡΤΗΜΑANNEXANNEXEALLEGATOBĲLAGEANEXOLIITEBILAGA
      LISTA DE LOS ESTABLECIMIENTOSLISTE OVER GODKENDTE GRÆNSEKONTROLSTEDERVERZEICHNIS DER BETRIEBEΠΙΝΑΚΑΣ ΤΩΝ ΕΓΚΑΤΑΣΤΑΣΕΩΝLIST OF ESTABLISHMENTSLISTE DES ÉTABLISSEMENTSELENCO DEGLI STABILIMENTILIJST VAN BEDRĲVENLISTA DOS ESTABELECIMENTOSLUETTELO LAITOKSISTAFÖRTECKNING ÖVER ANLÄGGNINGAR
      Producto: gelatina destinada al consumo humanoProdukt: gelatine til konsumErzeugnis: zum Verzehr bestimmte GelatineΠροϊόν: ζελατίνη με προορισμό την κατανάλωση από τον άνθρωποProduct: gelatine intended for human consumptionProduit: gélatine destinée à la consommation humaineProdotto: gelatine destinate al consumo umanoProduct: voor menselĳke consumptie bestemde gelatineProduto: gelatina destinada ao consumo humanoTuote: ihmisravinnoksi tarkoitettu gelatiiniVaruslag: gelatin avsett som livsmedel

                  1

                  =

                  Referencia nacionalNational referenceNationaler CodeΕθνικός αριθμός έγκρισηςNational referenceRéférence nationaleRiferimento nazionaleNationale codeReferência nacionalKansallinen viiteNationell referens

                  2

                  =

                  NombreNavnNameΤίτλος εγκατάστασηςNameNomNomeNaamNomeNimiNamn

                  3

                  =

                  CiudadByStadtΠόληTownVilleCittàStadCidadeKaupunkiStad

                  4

                  =

                  RegiónRegionRegionΠεριοχήRegionRégionRegioneRegioRegiãoAlueRegion

         País: ARGENTINALand: ARGENTINALand: ARGENTINIENΧώρα: ΑΡΓΕΝΤΙΝΗCountry: ARGENTINAPays: ARGENTINEPaese: ARGENTINALand: ARGENTINIËPaís: ARGENTINAMaa: ARGENTIINALand: ARGENTINA

                  1

                  2

                  3

                  4

                  43

                  S.K.W. Biosystems Argentina S.A.

                  Villa Tesei

                  Buenos Aires

                  964

                  Leiner Davis Gelatin Argentina

                  Sauce Viejo

                  Santa Fe

         País: BRASILLand: BRASILIENLand: BRASILIENΧώρα: ΒΡΑΖΙΛΙΑCountry: BRAZILPays: BRÉSILPaese: BRASILELand: BRAZILIËPaís: BRASILMaa: BRASILIALand: BRASILIEN

                  1

                  2

                  3

                  4

                  1520

                  Leiner Davis Gelatin Indústria e Comércio Ltda

                  Cotia

                  São Paulo

                  1732

                  Leiner Davis Gelatin Indústria e Comércio Ltda

                  Estância Velha

                  Rio Grande do Sul

                  1999

                  Sargel Ltda

                  Mococa

                  São Paulo

                  2365

                  Leiner Davis Gelatin Indústria e Comércio Ltda

                  Maringa

                  Paraná

                  2678

                  Colas e Gelatinas Rebiere Ltda

                  Arcadas Amparo

                  São Paulo

                  3475

                  Colas e Gelatinas Rebiere Ltda

                  Presidente Epitacio

                  São Paulo

                  4266

                  Gelnex Indústria e Comércio Ltda

                  Ita

                  Santa Catarina

         País: BIELORRUSIALand: BELARUSLand: BELARUSΧώρα: ΛΕΥΚΟΡΩΣΙΑCountry: BELARUSPays: BELARUSPaese: BIELORUSSIALand: BELARUSPaís: BIELORRÚSSIAMaa: VALKO-VENÄJÄLand: VITRYSSLAND

                  1

                  2

                  3

                  4

                  1

                  OAO „Mogileyovskiy zhelatinovyi zavod”

                  Mogilyov

         País: CHINALand: KINALand: CHINAΧώρα: ΚΙΝΑCountry: CHINAPays: CHINEPaese: CINALand: CHINAPaís: CHINAMaa: KIINALand: KINA

                  1

                  2

                  3

                  4

                  1500/80001

                  Baotou Dongbao Lucky Gelatine Co., Ltd

                  Bayantala East Street, Baotou

                  Inner Mongolia

                  1500/80002

                  Jining Gelatine Factory of Qinghai Jinniu Group Company

                  68. Minjian Road, Jining

                  Inner Mongolia

                  1999

                  Bengbu BBCA Gelatine Co., Ltd

                  171, Xiao Bengbu 1 road, Bengbu

                  Anhui

                  2365

                  Kunming Glue Factory

                  Shuanglong North Suburb

                  Kunming

                  4266

                  Yunnan Tonghai Bone Glue Factory

                  Yangguang, Tonghai

                  Yunnan

         País: COLOMBIALand: COLOMBIALand: KOLUMBIENΧώρα: ΚΟΛΟΜΒΙΑCountry: COLOMBIAPays: COLOMBIEPaese: COLOMBIALand: COLOMBIAPaís: COLÔMBIAMaa: KOLUMBIALand: COLOMBIA

                  1

                  2

                  3

                  4

                  0001-00

                  Productora de gelatinas S.A. — Progel

                  Manizales

                  0002-00

                  Gelatinas de Colombia S.A. — Gelco

                  Barranquilla

         País: COREALand: KOREALand: REPUBLIK KOREAΧώρα: ΚΟΡΕΑCountry: KOREAPays: CORÉEPaese: COREALand: KOREAPaís: COREIAMaa: KOREALand: KOREA

                  1

                  2

                  3

                  4

                  Kyungin FDA 14th

                  Sammi Industrial Co., Ltd

                  Ansan City

                  Kyunggi-Do

                  Kyungin FDA 46th

                  Highgel Co., Ltd

                  Yongin

                  Kyunggi-Do

                  Pusan FDA 55th

                  Geltech Co., Ltd

                  Kangsu

                  Pusan

         País: PAKISTÁNLand: PAKISTANLand: PAKISTANΧώρα: ΠΑΚΙΣΤΑΝCountry: PAKISTANPays: PAKISTANPaese: PAKISTANLand: PAKISTANPaís: PAQUISTÃOMaa: PAKISTANLand: PAKISTAN

                  1

                  2

                  3

                  4

                  01-AOD-Gelatin-LPGL

                  M/S Leiner Pak Gelatine Ltd

                  19TH Km, Shahrah-E-Pakistan, Kala Shah Kaku, Distt. Sheikhupura

                  Punjab

         País: REPÚBLICA ESLOVACALand: SLOVAKIETLand: SLOWAKISCHE REPUBLIKΧώρα: ΣΛΟΒΑΚΙΑCountry: SLOVAK REPUBLICPays: RÉPUBLIQUE SLOVAQUEPaese: REPUBBLICA SLOVACCALand: SLOWAAKSE REPUBLIEKPaís: REPÚBLICA ESLOVACAMaa: SLOVAKIALand: SLOVAKIEN

                  1

                  2

                  3

                  4

                  SK 12

                  Gelina A.S.

                  Liptovsky Mikulas

                  Zilina

         País: SUIZALand: SCHWEIZLand: SCHWEIZΧώρα: ΕΛΒΕΤΙΑCountry: SWITZERLANDPays: SUISSEPaese: SVIZZERALand: ZWITSERLANDPaís: SUÍÇAMaa: SVEITSILand: SCHWEIZ

                  1

                  2

                  3

                  4

                  CH-GL-1

                  Biogel AG

                  Gewerbering, CH-6105 Schachen

                  Luzern

                  CH-GL-2

                  Geistlich Gelatine AG

                  Bahnhofstr. 40, CH-6110 Wolhusen

                  Luzern

         País: TAIWÁNLand: TAIWANLand: TAIWANΧώρα: ΤΑΪΒΑΝCountry: TAIWANPays: TAIWANPaese: TAIWANLand: TAIWANPaís: TAIWANMaa: TAIWANLand: TAIWAN

                  1

                  2

                  3

                  4

                  99-202922-06

                  China Synthetic Rubber Corp.

                  Ping Tung County

                  Taiwan

         País: USALand: USALand: USAΧώρα: ΗΠΑCountry: USAPays: USAPaese: USALand: VSAPaís: EUAMaa: USALand: USA

                  1

                  2

                  3

                  4

                  1211518

                  Atlantic Gelatin, Kraft Foods, Inc

                  Woburn

                  MA

                  1212170

                  Eastman Gelatin Corp.

                  Peabody

                  MA

                  1920862

                  Kind & Knox Gelatin Sergent

                  Bluff

                  IA

                  3002190779

                  Leiner Davis Gelatin

                  Davenport

                  IA


title: 2012/572/UE: Decizia Parlamentului European din 10 mai 2012 privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2010

text:
               17.10.2012

               RO

               Jurnalul Oficial al Uniunii Europene

               L 286/184

         DECIZIA PARLAMENTULUI EUROPEAN
   din 10 mai 2012
   privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2010
   (2012/572/UE)
   PARLAMENTUL EUROPEAN,

               —

               având în vedere conturile anuale ale Centrului European de Prevenire și Control al Bolilor pentru exercițiul financiar 2010,

               —

               având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2010, însoțit de răspunsurile Centrului (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (3), în special articolul 23,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0123/2012),

               1.

               acordă directorului Centrului European de Prevenire și Control al Bolilor descărcarea de gestiune pentru execuția bugetului Centrului aferent exercițiului financiar 2010;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European de Prevenire și Control al Bolilor, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 366, 15.12.2011, p. 122.

      (2)  JO L 248, 16.9.2002, p. 1.

      (3)  JO L 142, 30.4.2004, p. 1.

      (4)  JO L 357, 31.12.2002, p. 72.
   ANEXĂ

      RECOMANDĂRILE FORMULATE DE PARLAMENTUL EUROPEAN ÎN ANII TRECUȚI

               Centrul European de Prevenire și Control al Bolilor

               2006

               2007

               2008

               2009

               Rezultate/Achiziții

                           —

                           Normele privind achizițiile nu sunt strict aplicate: lipsa unor criterii de selecție clare; alegerea incorectă a procedurii; nerespectarea procedurii descrise în anunțul de participare; documentarea insuficientă a procedurii

               n.a.

                           —

                           Solicită Centrului să prezinte o comparație între operațiunile realizate în exercițiul care face obiectul descărcării de gestiune și cele realizate în exercițiul precedent pentru a permite autorității care acordă descărcarea de gestiune să evalueze mai bine performanțele Centrului de la un exercițiu la altul

                           —

                           Niciun acord referitor la sediu între Centru și guvernul suedez, deoarece existau încă numeroase aspecte nerezolvate în privința cărora era nevoie de negocieri suplimentare

                           —

                           Solicită Centrului să prezinte o comparație între operațiunile realizate în exercițiul care face obiectul descărcării de gestiune și cele realizate în exercițiul financiar precedent

               Reportarea creditelor

                           —

                           Principiul anualității nu este respectat cu strictețe: aproape 45 % din angajamentele contractate pe parcursul exercițiului au fost reportate; în plus, în a doua jumătate a anului 2006, s-au realizat numeroase transferuri → estimări imprecise ale necesarului de personal

                           —

                           Principiul anualității nu este respectat cu strictețe: deficiențe în programarea, monitorizarea și execuția ulterioară a bugetului Centrului

                           —

                           Atunci când s-au decis rectificările bugetare, nu s-a evaluat impactul acestora asupra programului de lucru și asupra îndeplinirii obiectivelor

                           —

                           Principiul anualității nu este respectat cu strictețe: deficiențe în programarea și execuția ulterioară a bugetului Centrului

                           —

                           Invită Comisia să examineze modalitățile prin care să asigure faptul că principiul gestiunii numerarului axate pe necesități este pus în aplicare → Centrul dispune de rezerve de lichidități enorme pe termen lung (31 decembrie 2008: 16 705 091 EUR)

                           —

                           Invită Centrul să informeze autoritatea care acordă descărcarea de gestiune cu privire la măsurile luate pentru a remedia această deficiență; nivel ridicat al reportărilor, care are un impact negativ asupra execuției bugetului și contravine principiului anualității

               Resurse umane

               n.a.

               n.a.

                           —

                           Deficiențe în planificarea procedurilor de recrutare

               n.a.

               Audit intern

                           —

                           Au fost asumate angajamente juridice în absența unor angajamente bugetare anterioare, încălcându-se dispozițiile Regulamentului financiar

                           —

                           Centrul nu a respectat dispozițiile Regulamentului financiar și principiul economiei: în 2007, Centrul a plătit 500 000 EUR pentru renovarea clădirii sale principale, în urma unui acord încheiat de către Centru și proprietarul clădirii; acordul respectiv nu preciza natura lucrărilor de executat, nici termenele și condițiile de plată

                           —

                           Centrul nu și-a îndeplinit pe deplin obligația de a transmite autorității care acordă descărcarea de gestiune un raport întocmit de directorul său, care să sintetizeze auditurile realizate de auditorul intern

                           —

                           Centrul nu și-a îndeplinit pe deplin obligația de a transmite autorității care acordă descărcarea de gestiune un raport întocmit de directorul său, care să sintetizeze conținutul recomandării IAS

          ---documentbreak---

               17.10.2012

               RO

               Jurnalul Oficial al Uniunii Europene

               L 286/185

         REZOLUȚIA PARLAMENTULUI EUROPEAN
   din 10 mai 2012
   conținând observațiile care fac parte integrantă din decizia privind descărcarea de gestiune pentru execuția bugetului Centrului European de Prevenire și Control al Bolilor aferent exercițiului financiar 2010
   PARLAMENTUL EUROPEAN,

               —

               având în vedere conturile anuale ale Centrului European de Prevenire și Control al Bolilor pentru exercițiul financiar 2010,

               —

               având în vedere Raportul Curții de Conturi privind conturile anuale ale Centrului European de Prevenire și Control al Bolilor pentru exercițiul financiar 2010, însoțit de răspunsurile Centrului (1),

               —

               având în vedere Recomandarea Consiliului din 21 februarie 2012 (06083/2012 – C7-0051/2012),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (CE) nr. 851/2004 al Parlamentului European și al Consiliului din 21 aprilie 2004 de creare a unui Centru European de Prevenire și Control al Bolilor (3), în special articolul 23,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (4), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru mediu, sănătate publică și siguranță alimentară (A7-0123/2012),

               A.

               întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale Centrului European de Prevenire și Control al Bolilor (denumit în continuare „Centrul”) aferente exercițiului financiar 2010 și cu privire la legalitatea și regularitatea operațiunilor subiacente;

               B.

               întrucât, la 10 mai 2011, Parlamentul a acordat descărcarea de gestiune directorului Centrului pentru execuția bugetului Centrului aferent exercițiului financiar 2009 (5), iar în rezoluția sa care însoțea decizia de descărcare de gestiune Parlamentul a solicitat Centrului, printre altele, următoarele:

                           —

                           să prezinte, într-un tabel care să fie anexat la raportul Curții de Conturi, o comparație între operațiunile realizate în exercițiul care face obiectul descărcării de gestiune și cele realizate în exercițiul precedent;

                           —

                           să abordeze nivelul ridicat al reportărilor, care are un impact negativ asupra execuției bugetului și contravine principiului anualității;

                           —

                           să își îndeplinească obligația de a transmite autorității care acordă descărcarea de gestiune un raport întocmit de directorul său, care să sintetizeze conținutul recomandărilor Serviciului de Audit Intern (IAS);

               C.

               întrucât bugetul general al Centrului pentru exercițiul financiar 2010 s-a ridicat la 57 800 000 EUR față de 49 200 000 EUR în 2009, ceea ce reprezintă o majorare cu 17,5 %; întrucât contribuția totală a Uniunii Europene la bugetul Centrului pentru 2010 a fost de 56 225 000 EUR,

      Gestiunea bugetară și financiară

               1.

               reamintește că, în 2010, contribuția inițială a Uniunii la bugetul Centrului a fost de 53 078 000 EUR; constată însă că suma de 145 000 EUR, provenită din recuperarea excedentului, a fost adăugată la fondurile alocate inițial, contribuția totală a Uniunii ridicându-se astfel în 2010 la 53 223 000 EUR;

               2.

               subliniază că, potrivit bugetului general al Uniunii Europene pentru exercițiul financiar 2010, contribuția totală la bugetul Centrului s-a ridicat la 56 225 000 EUR și includea:

                           —

                           o contribuție de 33 360 000 EUR în temeiul titlurilor I și II; precum și

                           —

                           o contribuție de 22 895 000 EUR în temeiul titlului III, din care s-a plătit suma de 10 000 000 EUR;

                     constată însă că același document indică o contribuție totală a Uniunii Europene de 53 223 000 EUR în 2010; ia act de declarația Comisiei Europene potrivit căreia contribuția Uniunii Europene la bugetul Centrului pentru 2010 a fost de 56 225 000 EUR și că cifra de 53 223 000 EUR este rezultatul unor inconsecvențe în textul care însoțește cifrele din buget; consideră că această situație subliniază necesitatea ca informațiile consolidate cu privire la finanțarea anuală totală acordată fiecărei agenții de la bugetul general al Uniunii Europene să fie puse anual la dispoziția autorității de descărcare de gestiune de către Comisie;

               3.

               constată, pe baza informațiilor prezentate de Centru, că s-a încheiat un al doilea acord de grant cu Direcția Generală Extindere pentru o durată inițială de doi ani și că, în 2010, s-a realizat o majorare ulterioară a bugetului cu 400 000 EUR pentru perioada 2009-2010; remarcă faptul că în 2011 Centrul urma să prezinte o solicitare de extindere a duratei grantului;

               4.

               constată, pe baza conturilor anuale ale Centrului, că execuția bugetului aferent exercițiului 2010 a atins un nivel de 95 % pentru creditele de angajament; își exprimă totuși îngrijorare cu privire la faptul că execuția bugetului pentru creditele de plată a ajuns doar la 68 % din bugetul total; este totuși de părere că acest lucru reprezintă deja o îmbunătățire în comparație cu nivelul de 59 % din 2009, dar consideră că Centrul trebuie să depună eforturi suplimentare în acest sens;

               5.

               subliniază că execuția creditelor de plată s-a ameliorat, ridicându-se la 92,7 %, ceea ce înseamnă că valoarea creditelor neutilizate este de 3 800 000 EUR; constată că această execuție insuficientă este legată de faptul că Centrul și-a limitat cererile de credite de plată pentru a reduce suma de bani din contul său bancar la sfârșit de exercițiu, așa cum au cerut Curtea de Conturi și Comisia;

               6.

               constată, pe baza raportului anual de activitate (RAA) al Centrului pe 2010, că directorul, în calitatea sa de ordonator de credite, a delegat responsabilitatea financiară către cei cinci șefi de unitate și, pentru o perioadă, către coordonatorul Biroului directorului; remarcă totuși faptul că toate contractele de peste 250 000 EUR trebuie să fie semnate de către director;

      Reportarea creditelor

               7.

               constată, pe baza informațiilor prezentate de Curtea de Conturi, că, în 2010, o sumă de 15 600 000 EUR, reprezentând 27 % din bugetul total, inclusiv 50 % din sumele aferente titlului III – Cheltuieli operaționale – a fost reportată în 2011; îndeamnă încă o dată Centrul să remedieze prompt deficiențele constatate de Curtea de Conturi cu privire la reportări; subliniază că un nivel ridicat de reportări are un impact negativ asupra execuției bugetului;

               8.

               își exprimă îngrijorarea cu privire la faptul că această valoare ridicată a reportărilor, însoțită de un nivel scăzut de cheltuieli angajate, este excesivă și contravine principiului anualității;

      Sistemul de contabilitate

               9.

               constată, pe baza Raportului Centrului privind gestiunea bugetară și financiară, că 2010 a fost primul exercițiu complet în care Centrul și-a executat bugetul aferent întregului exercițiu prin intermediul ABAC WF (sistemul integrat contabil-bugetar al CE);

               10.

               constată, pe baza RAA al Centrului, că acesta a efectuat o analiză a procedurilor interne de plăți și angajamente;

      Achizițiile

               11.

               constată, pe baza RAA, că Biroul pentru achiziții s-a ocupat de 50 de proceduri deschise și 18 proceduri negociate, precum și de 8 cereri de propuneri; invită Centrul să informeze autoritatea care acordă descărcarea de gestiune cu privire la rezultatele fiecărei proceduri de achiziții;

               12.

               observă că, după cinci ani de negocieri, a fost semnat un acord referitor la sediu între Centru și Ministerul suedez al Sănătății Publice și Îngrijirii Persoanelor în Vârstă;

      Resursele umane

               13.

               ia act de faptul că fostul director a părăsit Centrul în februarie 2010 pentru a prelua o altă poziție în cadrul Biroului Regional pentru Europa al Organizației Mondiale a Sănătății;

               14.

               îndeamnă Centrul să pună în aplicare măsuri suficiente pentru a garanta transparența procedurilor sale de recrutare; își exprimă îngrijorarea în special în legătură cu constatările Curții de Conturi: nici notele minime pe care candidații trebuiau să le obțină pentru a fi invitați la interviu, nici cele necesare pentru a figura pe lista de rezervă nu au fost stabilite dinainte; remarcă faptul că acest lucru ar putea acoperi un caz de favoritism sau de conflict de interese;

               15.

               remarcă, pe baza Raportului Centrului privind gestiunea bugetară și financiară, că numărul total al agenților temporari care lucrau în cadrul Centrului la 31 decembrie 2010 era de 175, din 200 de posturi prevăzute în schema de personal pentru 2010;

               16.

               constată, de asemenea, pe baza același raport, că rata de înlocuire a agenților temporari și a agenților contractuali a fost de 7 % în 2010;

               17.

               consideră că Centrul este un organism al Uniunii care joacă un rol important în consolidarea și dezvoltarea supravegherii bolilor la nivel european, în evaluarea și semnalarea amenințărilor actuale și emergente pe care le prezintă bolile infecțioase pentru sănătatea umană și în centralizarea cunoștințelor din domeniul sănătății existente în UE;

      Rezultate

               18.

               recunoaște faptul că Centrul colaborează acum cu partenerii săi pentru a realiza schimbări pe baza lecțiilor învățate în urma epidemiei H1N1 din 2009, în scopul de a îmbunătăți în continuare performanța Centrului pentru viitor; subliniază totuși importanța contribuțiilor Centrului la măsurile de combatere a epidemiei de H1N1, prin emiterea în 2009 de orientări preliminare incluse în documentul „Use of specific pandemic influenza vaccines” („Utilizarea vaccinurilor specifice împotriva gripei pandemice”);

      Auditul intern

               19.

               remarcă, pe baza Raportului Centrului privind gestiunea bugetară și financiară, că a fost efectuată o analiză în legătură cu punerea în aplicare a sistemului de control intern; își exprimă îngrijorarea în special cu privire la faptul că două dintre standarde nu au fost încă puse în aplicare, și anume cele privind continuitatea și evaluarea activităților, iar patru au fost puse doar parțial în aplicare; îndeamnă, prin urmare, Centrul să ia de îndată măsuri în acest sens și să informeze autoritatea care acordă descărcarea de gestiune cu privire la stadiul punerii în aplicare a acestor standarde;

               20.

               constată, pe baza Raportul Centrului privind gestiunea bugetară și financiară, că auditul preconizat al Serviciului de Audit Intern (IAS) privind procesele care sprijină elaborarea programului anual de lucru, axate pe sistemul de informații de gestiune, a fost amânat până în 2011; invită, în consecință, Centrul să informeze autoritatea care acordă descărcarea de gestiune cu privire la constatările IAS;

               21.

               recunoaște, pe baza informațiilor din partea Centrului, și faptul că auditul IAS de la sfârșitul lui 2010 nu a prezentat concluzii critice; totuși, șase concluzii importante aveau încă un caracter preliminar; este informat de către Centru că patru dintre aceste recomandări se referă la comunicarea în domeniul sănătății, la indicatorii de performanță, la lista de verificare utilizată de actorii financiari și la estimarea privind costurile reuniunilor Centrului; îndeamnă Centrul să informeze autoritatea care acordă descărcarea de gestiune cu privire la celelalte două recomandări care trebuie să fie încă puse în aplicare de către Centru;

               22.

               atrage atenția asupra recomandărilor sale formulate în rapoartele precedente referitoare la descărcarea de gestiune, prezentate în anexa la prezenta rezoluție;

               23.

               face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 10 mai 2012 (6) referitoare la performanțele, gestiunea financiară și controlul agențiilor.

      (1)  JO C 366, 15.12.2011, p. 122.

      (2)  JO L 248, 16.9.2002, p. 1.

      (3)  JO L 142, 30.4.2004, p. 1.

      (4)  JO L 357, 31.12.2002, p. 72.

      (5)  JO L 250, 27.9.2011, p. 145.

      (6)  Texte adoptate, P7_TA(2012) 164 (a se vedea pagina 388 din prezentul Jurnal Oficial).


title: Decizia (UE) 2017/614 a Consiliului din 21 martie 2017 de numire a unui membru, propus de Republica Federală Germania, în cadrul Comitetului Regiunilor

text:
               31.3.2017

               RO

               Jurnalul Oficial al Uniunii Europene

               L 86/13

         DECIZIA (UE) 2017/614 A CONSILIULUI
   din 21 martie 2017
   de numire a unui membru, propus de Republica Federală Germania, în cadrul Comitetului Regiunilor
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 305,
   având în vedere propunerea guvernului german,
   întrucât:

               (1)

               La 26 ianuarie 2015, 5 februarie 2015 și 23 iunie 2015, Consiliul a adoptat Deciziile (UE) 2015/116 (1), (UE) 2015/190 (2) și (UE) 2015/994 (3) de numire a membrilor și a supleanților în cadrul Comitetului Regiunilor pentru perioada cuprinsă între 26 ianuarie 2015 și 25 ianuarie 2020.

               (2)

               Un loc de membru în cadrul Comitetului Regiunilor a devenit vacant ca urmare a încheierii mandatului doamnei Hella DUNGER-LÖPER,

         ADOPTĂ PREZENTA DECIZIE:
   Articolul 1
   Este numit în calitatea de membru în cadrul Comitetului Regiunilor pentru durata rămasă a mandatului actual, care se încheie la 25 ianuarie 2020:

               —

               domnul Gerry WOOP, Staatssekretär für Europa (Land Berlin).

         Articolul 2
   Prezenta decizie intră în vigoare la data adoptării.

      Adoptată la Bruxelles, 21 martie 2017.

            Pentru Consiliu

            Președintele

         E. SCICLUNA

      (1)  Decizia (UE) 2015/116 a Consiliului din 26 ianuarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 20, 27.1.2015, p. 42).

      (2)  Decizia (UE) 2015/190 a Consiliului din 5 februarie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 31, 7.2.2015, p. 25).

      (3)  Decizia (UE) 2015/994 a Consiliului din 23 iunie 2015 de numire a membrilor și a supleanților în cadrul Comitetului Regiunilor pentru perioada 26 ianuarie 2015-25 ianuarie 2020 (JO L 159, 25.6.2015, p. 70).


title: 2009/586/CE: Decizia Consiliului din 16 februarie 2009 privind încheierea Acordului dintre Comunitatea Europeană și Guvernul Republicii Coreea privind cooperarea în domeniul practicilor anticoncurențiale

text:
               4.8.2009

               RO

               Jurnalul Oficial al Uniunii Europene

               L 202/35

         DECIZIA CONSILIULUI
   din 16 februarie 2009
   privind încheierea Acordului dintre Comunitatea Europeană și Guvernul Republicii Coreea privind cooperarea în domeniul practicilor anticoncurențiale
   (2009/586/CE)
   CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 83 și articolul 308, coroborat cu articolul 300 alineatul (3) primul paragraf,
   având în vedere propunerea Comisiei,
   având în vedere avizul Parlamentului European (1),
   întrucât:

               (1)

               Având în vedere dimensiunea internațională tot mai pronunțată a problemelor legate de concurență, este necesar să se consolideze cooperarea internațională în acest domeniu.

               (2)

               Aplicarea corectă și eficientă a legislației în domeniul concurenței are o importanță deosebită pentru funcționarea eficientă a piețelor și pentru comerțul internațional.

               (3)

               Elaborarea principiilor de curtoazie activă în dreptul internațional, precum și utilizarea acestor principii în aplicarea legislației în domeniul concurenței a Comunității și, respectiv, a Coreei de Sud pot crește eficiența aplicării acestora.

               (4)

               În acest scop, Comisia a negociat un acord cu Guvernul Republicii Coreea privind aplicarea normelor de concurență ale Comunității și ale Coreei de Sud.

               (5)

               Având în vedere includerea în textul acordului a concentrărilor economice și a achizițiilor care intră sub incidența Regulamentului (CE) nr. 139/2004 al Consiliului din 20 ianuarie 2004 privind controlul concentrărilor economice între întreprinderi (Regulamentul CE privind fuziunile) (2), întemeiat, la rândul său, pe articolul 308, prezenta decizie ar trebui să se întemeieze de asemenea pe articolul menționat.

               (6)

               Acordul ar trebui aprobat,

         DECIDE:
   Articolul 1
   Acordul dintre Comunitatea Europeană și Guvernul Republicii Coreea privind cooperarea în domeniul practicilor anticoncurențiale se aprobă prin prezenta decizie în numele Comunității.
   Textul acordului se atașează la prezenta decizie.
   Articolul 2
   Președintele Consiliului este autorizat să desemneze persoana (persoanele) împuternicită (împuternicite) să semneze acordul prin care Comunitatea își asumă obligații (3).

      Adoptată la Bruxelles, 16 februarie 2009.

            Pentru Consiliu

            Președintele

         O. LIŠKA

      (1)  Avizul din 4 decembrie 2008 (nepublicat încă în Jurnalul Oficial).

      (2)  JO L 24, 29.1.2004, p. 1.

      (3)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.
    ---documentbreak---

               4.8.2009

               RO

               Jurnalul Oficial al Uniunii Europene

               L 202/36

         ACORD
   între Comunitatea Europeană și Guvernul Republicii Coreea privind cooperarea în domeniul practicilor anticoncurențiale
   COMUNITATEA EUROPEANĂ,
   pe de o parte, și
   GUVERNUL REPUBLICII COREEA,
   pe de altă parte
   (denumite în continuare „părțile”);
   RECUNOSCÂND faptul că economiile lumii, și în special cele ale Comunității Europene și, respectiv, ale Republicii Coreea, devin din ce în ce mai interdependente,
   CONSTATÂND faptul că atât Comunitatea Europeană, cât și Republica Coreea împărtășesc opinia potrivit căreia aplicarea corectă și eficientă a legislației în domeniul concurenței are o importanță deosebită în ceea ce privește funcționarea eficientă a piețelor acestora, bunăstarea consumatorilor ambelor părți și a schimburilor comerciale dintre acestea,
   CONSTATÂND faptul că aplicarea corectă și eficientă a legislației părților în domeniul concurenței poate fi consolidată prin cooperare și, dacă este cazul, prin coordonarea părților în aplicarea respectivelor dispoziții legale,
   RECUNOSCÂND în continuare faptul că o cooperare între autoritățile în materie de concurență ale părților va contribui la îmbunătățirea și consolidarea relațiilor dintre ele,
   LUÂND ÎN CONSIDERARE că pot apărea ocazional divergențe între părți, referitoare la modul în care trebuie aplicată legislația în domeniul concurenței sau la tranzacții care antrenează interese deosebite pentru ambele părți,
   LUÂND NOTĂ de Recomandarea revizuită a Consiliului Organizației pentru Cooperare și Dezvoltare Economică privind cooperarea dintre țările membre în domeniul practicilor anticoncurențiale care afectează comerțul internațional, adoptată la 27 și 28 iulie 1995,
   AVÂND ÎN VEDERE Memorandumul de înțelegere încheiat între Direcția Generală Concurență a Comisiei Europene și Comisia coreeană pentru Schimburi Comerciale Echitabile la 28 octombrie 2004,
   CONVIN DUPĂ CUM URMEAZĂ:
   Articolul 1
   Obiectiv și definiții
   (1)   Prezentul acord are ca obiectiv să contribuie la aplicarea eficientă a legislației fiecărei părți în domeniul concurenței prin promovarea cooperării și coordonării între autoritățile în materie de concurență ale părților, precum și să evite sau să minimalizeze posibilitatea apariției unor conflicte între părți referitoare la orice problemă care are legătură cu aplicarea legislației fiecărei părți în domeniul concurenței.
   (2)   În sensul prezentului acord, se aplică următoarele definiții:

               (a)

               „practici anticoncurențiale” înseamnă orice activitate care poate face obiectul unei sancțiuni sau altei măsuri corective din partea unei autorități în materie de concurență, în temeiul legislației în domeniul concurenței a uneia sau ambelor părți;

               (b)

               „autoritate în materie de concurență” și „autorități în materie de concurență” înseamnă:

                           (i)

                           pentru Comunitatea Europeană, Comisia Comunităților Europene, în ceea ce privește competențele care îi sunt conferite în temeiul legislației Comunității Europene în domeniul concurenței; și

                           (ii)

                           pentru Republica Coreea, Comisia coreeană pentru Schimburi Comerciale Echitabile (Korea Fair Trade Commission);

               (c)

               „autoritate competentă a unui stat membru” înseamnă, pentru fiecare stat membru al Comunității Europene, o autoritate pentru aplicarea legislației în domeniul concurenței. La semnarea prezentului acord, Comisia Comunităților Europene comunică Guvernului Republicii Coreea o listă a respectivelor autorități. De fiecare dată când este necesar, Comisia comunică Guvernului Republicii Coreea o listă actualizată;

               (d)

               „legislația în domeniul concurenței” înseamnă:

                           (i)

                           pentru Comunitatea Europeană, articolele 81, 82 și 85 din Tratatul de instituire a Comunității Europene, Regulamentul (CE) nr. 139/2004 al Consiliului privind controlul concentrărilor economice între întreprinderi, regulamentele de punere în aplicare a acestora, precum și orice modificări la acestea; și

                           (ii)

                           pentru Republica Coreea, regulamentul privind monopolul și legea privind schimburile comerciale echitabile, precum și regulamentele de punere în aplicare a acestora și orice modificări la acestea;

               (e)

               „măsuri de aplicare” înseamnă orice aplicare a legislației în domeniul concurenței printr-o anchetă sau printr-o procedură efectuată de către autoritatea în materie de concurență a unei părți.

         Articolul 2
   Notificări
   (1)   Autoritatea în materie de concurență a fiecărei părți notifică autoritatea în materie de concurență a celeilalte părți cu privire la măsurile de aplicare despre care autoritatea competentă care face notificarea consideră că afectează interesele importante ale celeilalte părți.
   (2)   Măsurile de aplicare care pot afecta interesele importante ale celeilalte părți și sunt relevante pentru măsurile de aplicare ale celeilalte părți includ, printre altele:

               (a)

               măsuri de aplicare împotriva unuia sau mai multor resortisanți ai celeilalte părți (în cazul Comunității Europene, unul sau mai mulți resortisanți ai statelor membre ale Comunității Europene) sau una sau mai multe întreprinderi constituite sau organizate în conformitate cu actele cu putere de lege și normele administrative aplicabile pe teritoriul celeilalte părți;

               (b)

               măsuri de aplicare împotriva practicilor anticoncurențiale, altele decât concentrările economice, care sunt sau au fost întreprinse pe o parte importantă din teritoriul celeilalte părți;

               (c)

               măsuri de aplicare implicând o concentrare economică în care una sau mai multe părți la tranzacție este o întreprindere constituită sau organizată în conformitate cu actele cu putere de lege și normele administrative aplicabile pe teritoriul celeilalte părți;

               (d)

               măsuri de aplicare implicând o concentrare economică în care o întreprindere care controlează una sau mai multe părți la tranzacție este o întreprindere constituită sau organizată în conformitate cu actele cu putere de lege și normele administrative aplicabile pe teritoriul celeilalte părți;

               (e)

               măsuri de aplicare implicând un comportament considerat ca fiind încurajat, solicitat sau aprobat de către cealaltă parte; și

               (f)

               măsuri de aplicare implicând sancțiuni care impun sau interzic în mod explicit un comportament pe teritoriul celeilalte părți sau conțin prevederi obligatorii pentru întreprinderile din teritoriul respectiv.

         (3)   Notificările referitoare la concentrările economice în temeiul alineatului (1) din prezentul articol se fac:

               (a)

               în cazul Comunității Europene:

                           (i)

                           în momentul inițierii procedurilor în temeiul articolului 6 alineatul (1) litera (c) din Regulamentul (CE) nr. 139/2004 al Consiliului;

                           (ii)

                           în momentul emiterii unei comunicări a obiecțiilor;

               (b)

               în cazul Republicii Coreea:

                           (i)

                           nu mai târziu de momentul în care autoritatea în materie de concurență emite o solicitare scrisă pentru prelungirea perioadei de examinare sau pentru a solicita prezentarea unor documente suplimentare privind concentrările economice cu potențiale consecințe anticoncurențiale; și

                           (ii)

                           în momentul emiterii unui raport de examinare.

         (4)   În cazul în care este necesară o notificare în conformitate cu alineatul (1) din prezentul articol privind alte aspecte decât concentrările economice, respectiva notificare se face:

               (a)

               în cazul Comunității Europene:

                           (i)

                           în momentul emiterii unei comunicări a obiecțiilor;

                           (ii)

                           în momentul adoptării unei decizii sau soluționări a cauzei;

               (b)

               în cazul Republicii Coreea:

                           (i)

                           în momentul emiterii raportului de examinare;

                           (ii)

                           în momentul inițierii urmăririi penale;

                           (iii)

                           în momentul adoptării unei decizii.

         (5)   Notificările conțin în special numele părților implicate în anchetă, activitățile examinate și piețele unde acestea sunt înregistrate, dispozițiile legale relevante și data măsurilor de aplicare.
   Articolul 3
   Cooperare în vederea aplicării legislației
   (1)   Autoritatea în materie de concurență a fiecărei părți acordă asistență autorității în materie de concurență a celeilalte părți în cadrul măsurilor de aplicare, în limitele compatibile cu actele cu putere de lege și normele administrative și cu interesele importante ale părții care acordă asistență, precum și în limitele resurselor de care dispune în mod rezonabil.
   (2)   În limitele conforme cu actele cu putere de lege și normele administrative ale părții și cu interesele importante ale părții în cauză, autoritatea în materie de concurență a fiecărei părți:

               (a)

               informează autoritatea în materie de concurență a celeilalte părți cu privire la măsurile de aplicare implicând practici anticoncurențiale despre care consideră că ar putea avea, de asemenea, un efect negativ asupra concurenței de pe teritoriul celeilalte părți;

               (b)

               furnizează autorității în materie de concurență a celeilalte părți orice informații relevante pe care le deține și care îi sunt aduse la cunoștință, cu privire la practicile anticoncurențiale despre care consideră că ar putea fi relevante pentru măsurile de aplicare sau care justifică astfel de măsuri din partea autorității în materie de concurență a celeilalte părți; și

               (c)

               furnizează autorității în materie de concurență a celeilalte părți, la cererea acesteia și în conformitate cu dispozițiile prezentului acord, informațiile pe care le deține cu privire la măsurile de aplicare adoptate de autoritatea în materie de concurență a celeilalte părți.

         Articolul 4
   Coordonarea măsurilor de aplicare
   (1)   În cazul în care autoritățile în materie de concurență ale celor două părți adoptă măsuri de aplicare cu privire la aspecte conexe, trebuie să urmărească coordonarea măsurilor de aplicare în cauză în limita conformității cu legislațiile și normele administrative respective ale acestora.
   (2)   Pentru a determina dacă anumite măsuri de aplicare trebuie coordonate, autoritățile în materie de concurență ale părților țin seama, în special, de următoarele elemente, printre altele:

               (a)

               efectul unei asemenea coordonări asupra capacității autorităților în materie de concurență de a atinge obiectivele măsurilor de aplicare;

               (b)

               capacitatea autorităților în materie de concurență ale părților de a obține informațiile necesare realizării măsurilor de aplicare;

               (c)

               posibilitatea de a evita obligații conflictuale și sarcini inutile pentru persoanele care fac obiectul măsurilor de aplicare;

               (d)

               posibilitatea utilizării mai eficiente a resurselor.

         (3)   În cazul coordonării măsurilor de aplicare, autoritatea în materie de concurență a fiecărei părți se asigură că în aplicarea măsurilor se ține îndeosebi seama de obiectivele măsurilor de aplicare ale autorității în materie de concurență a celeilalte părți.
   (4)   În cazul în care autoritățile în materie de concurență ale celor două părți adoptă măsuri de aplicare cu privire la aspecte conexe, autoritatea în materie de concurență a fiecărei părți se asigură, la solicitarea autorității în materie de concurență a celeilalte părți și în măsura în care acest lucru este în conformitate cu interesele importante ale părții căreia îi este adresată solicitarea, că întreprinderile/persoanele care au furnizat informații confidențiale privind respectivele măsuri de aplicare și-au exprimat consimțământul să furnizeze informațiile în cauză și autorității în materie de concurență a celeilalte părți („renunțarea la confidențialitate”).
   (5)   Sub rezerva unei notificări corespunzătoare adresate autorității în materie de concurență a celeilalte părți, autoritatea în materie de concurență a fiecărei părți poate, în orice moment, să limiteze coordonarea măsurilor de aplicare și să continue în mod independent propriile măsuri de aplicare.
   Articolul 5
   Evitarea conflictelor (Curtoazia pasivă)
   (1)   Autoritatea în materie de concurență a fiecărei părți ține seama îndeosebi de interesele importante ale celeilalte părți în toate etapele de aplicare a măsurilor, inclusiv în cazul în care decide adoptarea de măsuri de aplicare, domeniul de aplicare a măsurilor și natura sancțiunilor sau alte sancțiuni impuse în fiecare caz.
   (2)   În cazul în care măsurile de aplicare preconizate de una dintre părți pot aduce atingere intereselor importante ale celeilalte părți, prima parte depune toate eforturile necesare, fără a aduce atingere deplinei confidențialități:

               (a)

               să furnizeze celeilalte părți, în cel mai scurt timp posibil, informații privind evoluția în legătură cu interesele celeilalte părți;

               (b)

               să ofere celeilalte părți ocazia de a prezenta observații; și

               (c)

               să ia în considerare observațiile celeilalte părți, respectând pe deplin, în același timp, libertatea fiecărei părți de a lua propria decizie.

         Aplicarea alineatul (2) din prezentul articol nu aduce atingere obligațiilor ce le revin părților în temeiul articolului 2 alineatele (3) și (4).
   (3)   În cazul în care oricare dintre părți consideră că măsurile de aplicare ale propriei autorități în materie de concurență pot aduce atingere intereselor importante ale celeilalte părți, părțile trebuie să țină seama de următoarele elemente, în plus față de orice alte elemente care ar putea fi utile în situațiile respective, în căutarea unei soluții adecvate care să concilieze interesele divergente:

               (a)

               importanța relativă a efectelor practicilor anticoncurențiale asupra intereselor importante ale părții care aplică măsurile, în raport cu efectele asupra intereselor importante ale celeilalte părți;

               (b)

               importanța relativă a practicilor anticoncurențiale, a comportamentului și a tranzacțiilor desfășurate pe teritoriul unei părți în raport cu comportamentul sau tranzacțiile desfășurate pe teritoriul celeilalte părți;

               (c)

               gradul în care sunt afectate măsurile de aplicare ale celeilalte părți privind aceleași persoane, fizice sau juridice;

               (d)

               măsura în care persoanele fizice sau juridice sunt supuse unor cerințe contradictorii de către ambele părți.

         Articolul 6
   Curtoazia activă
   (1)   În cazul în care autoritatea în materie de concurență a unei părți consideră că practicile anticoncurențiale desfășurate pe teritoriul celeilalte părți aduc atingere intereselor importante ale primei părți, respectiva autoritate în materie de concurență, ținând seama de importanța evitării unor conflicte de competență și de faptul că autoritatea în materie de concurență a celeilalte părți ar putea fi în măsură să adopte măsuri mai eficiente de aplicare în ceea ce privește practicile anticoncurențiale în cauză, poate solicita acesteia din urmă să adopte măsuri de aplicare adecvate.
   (2)   Cererea se formulează cât mai exact posibil în ceea ce privește natura practicilor anticoncurențiale și efectul acestora asupra intereselor importante ale părții de care depinde autoritatea în materie de concurență solicitantă și conține o ofertă de informații și de cooperare suplimentare pe care autoritatea în materie de concurență solicitantă o poate asigura.
   (3)   Autoritatea în materie de concurență căreia îi este adresată solicitarea analizează cu atenție posibilitatea inițierii unor noi măsuri de aplicare sau a extinderii măsurilor deja existente privind practicile anticoncurențiale menționate în cerere. Autoritatea în materie de concurență căreia îi este adresată solicitarea informează autoritatea în materie de concurență solicitantă cu privire la decizia sa cât mai curând posibil. În cazul în care inițiază măsuri de punere în aplicare, autoritatea în materie de concurență căreia îi este adresată solicitarea informează autoritatea în materie de concurență solicitantă cu privire la rezultatul acestora și, dacă este posibil, cu privire la evoluțiile importante survenite între timp.
   (4)   Prezentul articol nu limitează cu nimic opțiunile aflate la dispoziția autorității în materie de concurență a părții căreia îi este adresată solicitarea, în conformitate cu legislația și practica sa în domeniul concurenței, de a adopta sau nu măsuri de aplicare privind practicile anticoncurențiale menționate în cerere, și nici nu împiedică autoritatea în materie de concurență a părții solicitante să își retragă cererea.
   Articolul 7
   Confidențialitatea
   (1)   Fără a aduce atingere niciunei alte dispoziții prevăzute de prezentul acord, niciuna dintre părți nu este obligată să comunice informații celeilalte părți dacă această comunicare este interzisă în conformitate cu actele cu putere de lege și normele administrative ale părții care deține informațiile sau dacă respectiva comunicare ar fi incompatibilă cu interesele sale importante.

               (2)

                           (a)

                           Comunitatea Europeană nu este obligată să comunice Republicii Coreea, în temeiul acordului, informații confidențiale care intră sub incidența articolului 28 din Regulamentul (CE) nr. 1/2003 al Consiliului și a articolului 17 din Regulamentul (CE) nr. 139/2004 al Consiliului, cu excepția informațiilor comunicate în conformitate cu dispozițiile articolului 4 alineatul (4) din prezentul acord.

                           (b)

                           Guvernul Republicii Coreea nu este obligat să comunice Comunității Europene, în temeiul acordului, informații confidențiale care intră sub incidența articolului 62 din regulamentul privind monopolul și legea privind schimburile comerciale echitabile și a articolului 9 din legea privind divulgarea informațiilor de către organismele publice, cu excepția informațiilor comunicate în conformitate cu dispozițiile articolului 4 alineatul (4) din prezentul acord.

               (3)

                           (a)

                           Informațiile, altele decât cele făcute publice, comunicate de către o parte celeilalte părți în temeiul prezentului acord, nu se utilizează de către partea care le primește decât în scopul investigării practicilor anticoncurențiale, în conformitate cu legislația proprie în domeniul concurenței, în legătură cu aspectele specificate în cerere.

                           (b)

                           Dacă o parte comunică informații confidențiale în temeiul prezentului acord, partea care le primește protejează caracterul confidențial al informațiilor comunicate, în conformitate cu actele cu putere de lege și actele administrative ale acesteia.

         (4)   O parte poate solicita ca informațiile comunicate în temeiul prezentului acord să nu fie utilizate decât în anumite condiții precizate de aceasta. Partea care primește informațiile nu poate utiliza informațiile în cauză într-un mod contrar condițiilor prevăzute fără acordul scris prealabil al celeilalte părți.
   (5)   Fiecare parte poate limita informațiile pe care le comunică celeilalte părți dacă aceasta din urmă nu poate da asigurările solicitate în ceea ce privește confidențialitatea, respectarea condițiilor impuse sau limitarea scopurilor pentru care vor fi utilizate informațiile.
   (6)   Prezentul articol nu împiedică utilizarea sau divulgarea altor informații decât cele făcute publice de către partea care le primește, dacă:

               (a)

               partea care furnizează informațiile și-a dat în prealabil acordul scris pentru utilizarea sau divulgarea respectivelor informații; sau

               (b)

               utilizarea sau divulgarea respectivelor informații este obligatorie în conformitate cu actele cu putere de lege și normele administrative ale părții care primește informațiile. În acest caz, partea care primește informațiile:

                           (i)

                           nu întreprinde nicio acțiune care poate da naștere unei obligații legale de a pune la dispoziția unei părți terțe sau a unei alte autorități informațiile furnizate în mod confidențial în temeiul prezentului acord, fără acordul scris prealabil al părții care furnizează informațiile;

                           (ii)

                           dacă este posibil, avertizează în prealabil partea care furnizează informațiile cu privire la o astfel de utilizare sau divulgare și, la cererea sa, se consultă cu cealaltă parte și ține seama de interesele importante ale acesteia; și

                           (iii)

                           cu excepția cazului în care partea care furnizează informațiile nu dispune altfel, utilizează toate metodele permise în conformitate cu actele cu putere de lege și normele administrative aplicabile pentru a păstra confidențialitatea informațiilor în cazul unei cereri din partea unei părți terțe sau a altei autorități de a divulga informațiile în cauză.

         (7)   Autoritatea în materie de concurență a Comunității Europene:

               (a)

               informează autoritățile competente ale statului membru sau ale statelor membre ale căror interese importante sunt afectate cu privire la notificările primite de la autoritatea în materie de concurență a Coreei;

               (b)

               informează autoritățile competente ale statului membru sau ale statelor membre în cauză cu privire la orice cooperare și coordonare a măsurilor de aplicare; și

               (c)

               se asigură că informațiile, altele decât cele făcute publice, comunicate autorităților competente ale statului membru sau ale statelor membre în temeiul dispozițiilor prevăzute la literele (a) și (b), nu sunt utilizate în alte scopuri decât cele prevăzute la articolul 1 alineatul (1) din prezentul acord și nu sunt divulgate.

         Articolul 8
   Consultare
   (1)   Părțile se consultă, la cererea oricărei părți, cu privire la orice aspect care poate apărea la punerea în aplicare a prezentului acord.
   (2)   Autoritățile în materie de concurență ale părților se întâlnesc cel puțin o dată pe an și pot:

               (a)

               schimba informații privind eforturile de aplicare și prioritățile curente cu privire la legislația în domeniul concurenței a fiecărei părți;

               (b)

               schimba informații privind sectoarele economice de interes comun;

               (c)

               discuta aspecte politice de interes comun; și

               (d)

               discuta alte chestiuni de interes comun privind aplicarea legislației în domeniul concurenței a fiecărei părți.

         Articolul 9
   Comunicările în temeiul acordului
   Comunicările în temeiul acordului se pot face în mod direct între autoritățile în materie de concurență ale părților. Cu toate acestea, notificările prevăzute la articolul 2 alineatul (3) și cererile prevăzute la articolul 6 alineatul (1) trebuie confirmate în scris pe cale diplomatică și conțin schimbul inițial de informații dintre autoritățile în materie de concurență ale părților.
   Articolul 10
   Legislația existentă
   (1)   Prezentul acord va fi pus în aplicare în conformitate cu legislația și cu normele administrative în domeniu ale părților.
   (2)   Nicio dispoziție din prezentul acord nu se interpretează astfel încât să aducă atingere politicii sau competenței juridice a vreunei părți în nicio chestiune privind jurisdicția.
   (3)   Nicio dispoziție din prezentul acord nu se interpretează astfel încât să afecteze drepturile sau obligațiile vreunei părți în conformitate cu alte acorduri internaționale sau cu legislația Republicii Coreea și cea a Comunității Europene.
   Articolul 11
   Intrarea în vigoare, denunțarea și revizuirea
   (1)   Prezentul acord intră în vigoare la data schimbului de notificări scrise între părți care să indice îndeplinirea cerințelor legale respective ale acestora pentru intrarea în vigoare a prezentului acord.
   (2)   Prezentul acord rămâne în vigoare până în a șaizecea (60) zi de la data la care oricare dintre părți comunică celeilalte părți, în scris, pe cale diplomatică, intenția sa de a denunța acordul.
   (3)   Părțile preconizează revizuirea funcționării prezentului acord în termen de nu mai târziu de cinci (5) ani de la data intrării în vigoare, în scopul evaluării activităților de cooperare, al identificării domeniilor suplimentare în care ar putea stabili o cooperare utilă și al altor modalități în care acordul ar putea fi îmbunătățit. Părțile convin ca această revizuire să includă, printre altele, o analiză a cazurilor actuale sau potențiale, pentru a determina dacă interesele lor respective ar putea fi mai bine servite printr-o cooperare mai strânsă.
   (4)   Prezentul acord poate fi modificat prin acordul părților, exprimat în scris. O astfel de modificare intră în vigoare urmând aceleași proceduri ca cele descrise la alineatul (1) din prezentul articol.

      DREPT CARE subsemnații, pe deplin autorizați de părțile respective, au semnat prezentul acord.
      Întocmit în două exemplare, la Seul, la data de 23 mai 2009, în limbile bulgară, cehă, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă, suedeză și coreeană. În cazul unor divergențe, textele în limbile engleză și coreeană prevalează asupra celorlalte versiuni.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen vägnar

         За правителството на Република Корея
         Por el Gobierno de la República de Corea
         Za vládu Korejské republiky
         For Republikken Koreas regering
         Für die Regierung der Republik Korea
         Korea Vabariigi Valitsuse nimel
         Για την Κυβέρνηση της Δημοκρατίας της Κορέας
         For the Government of the Republic of Korea
         Pour le gouvernement de la République de Corée
         Per il governo della Repubblica di Corea
         Korejas Republikas valdības vārdā
         Korėjos Respublikos Vyriausybės vardu
         A Koreai Köztársaság kormánya részéről
         Għall-Gvern tar-Repubblika tal-Korea
         Voor de Regering van de Republiek Korea
         W imieniu rządu Republiki Korei
         Pelo Governo da República da Coreia
         Pentru Guvernul Republicii Coreea
         Za vládu Kórejskej republiky
         Za Vlado Republike Korejo
         Korean tasavallan hallituksen puolesta
         På Republiken Koreas regerings vägnar


title: Decizia (UE) 2016/2063 a Comisiei din 24 noiembrie 2016 de confirmare a participării Irlandei la Regulamentul (UE) 2015/2219 al Parlamentului European și al Consiliului privind Agenția Uniunii Europene pentru Formare în Materie de Aplicare a Legii (CEPOL)

text:
               25.11.2016

               RO

               Jurnalul Oficial al Uniunii Europene

               L 319/46

         DECIZIA (UE) 2016/2063 A COMISIEI
   din 24 noiembrie 2016
   de confirmare a participării Irlandei la Regulamentul (UE) 2015/2219 al Parlamentului European și al Consiliului privind Agenția Uniunii Europene pentru Formare în Materie de Aplicare a Legii (CEPOL)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Protocolul nr. 21 privind poziția Regatului Unit și a Irlandei cu privire la spațiul de libertate, securitate și justiție, în special articolul 4,
   întrucât:

               (1)

               Prin scrisoarea adresată președintelui Consiliului la data de 26 iulie 2016, Irlanda șia notificat dorința de a participa la Regulamentul (UE) 2015/2219 al Parlamentului European și al Consiliului (1).

               (2)

               Nu există condiții specifice referitoare la participarea Irlandei la regulamentul menționat anterior și nu sunt necesare măsuri tranzitorii. Comisia constată că Irlanda a înființat o unitate a CEPOL la nivel național în conformitate cu articolul 6 din Regulamentul (UE) 2015/2219.

               (3)

               Prin urmare, participarea Irlandei la Regulamentul (UE) 2015/2219 ar trebui să fie confirmată.

               (4)

               Pentru a îi permite Irlandei să participe la activitățile CEPOL cât mai curând posibil, prezenta decizie ar trebui să intre în vigoare în ziua următoare datei publicării sale,

         ADOPTĂ PREZENTA DECIZIE:
   Articolul 1
   Participarea Irlandei la Regulamentul (UE) 2015/2219 este confirmată.
   Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 24 noiembrie 2016.

            Pentru Comisie

            Președintele

         Jean-Claude JUNCKER

      (1)  Regulamentul (UE) 2015/2219 al Parlamentului European și al Consiliului din 25 noiembrie 2015 privind Agenția Uniunii Europene pentru Formare în Materie de Aplicare a Legii (CEPOL) și de înlocuire și de abrogare a Deciziei 2005/681/JAI a Consiliului (JO L 319, 4.12.2015, p. 1).


title: Decizia Comisiei din 22 ianuarie 1974 privind împuternicirea în materie de control, în statele membre, al veniturilor și al cheltuielilor comunitare

text:
Anunţ juridic important

|

31974D0055

Official Journal L 034 , 07/02/1974 P. 0028 - 0029 Finnish special edition: Chapter 1 Volume 1 P. 0108  Swedish special edition: Chapter 1 Volume 1 P. 0108  Ediţie specială în limba cehă Chapter 01 Volume 01 P. 70  - 71 Ediţie specială în limba estonă Chapter 01 Volume 01 P. 70  - 71 Ediţie specială în limba maghiară Chapter 01 Volume 01 P. 70  - 71 Ediţie specială în limba lituaniană Chapter 01 Volume 01 P. 70  - 71 Ediţie specială în limba letonă Chapter 01 Volume 01 P. 70  - 71 Ediţie specială în limba malteză Chapter 01 Volume 01 P. 70  - 71 Ediţie specială în limba polonă Chapter 01 Volume 01 P. 70  - 71 Ediţie specială în limba slovacă Chapter 01 Volume 01 P. 70  - 71 Ediţie specială în limba slovenă Chapter 01 Volume 01 P. 70  - 71

		19740122Decizia Comisieidin 22 ianuarie 1974privind împuternicirea în materie de control, în statele membre, al veniturilor și al cheltuielilor comunitare(74/55/CEE)COMISIA COMUNITĂȚILOR EUROPENE,având în vedere Tratatul de instituire a unui Consiliu unic și a unei Comisii unice ale Comunităților Europene,având în vedere regulamentul provizoriu de procedură al Comisiei din 6 iulie 1967, modificat ultima dată prin Decizia din 6 ianuarie 1973,întrucât articolul 9 alineatul (2) al treilea și al patrulea paragraf din Regulamentul (CEE) nr. 729/70 [1] al Consiliului din 21 aprilie 1970 cu privire la finanțarea politicii agricole comune prevede posibilitatea Comisiei de a cere statelor membre verificări sau anchete și poate implica, dacă este cazul, administrații publice ale altor state membre;întrucât articolul 14 alineatul (2) primul alineat din Regulamentul (CEE, Euratom, CECO) nr. 2/71 al Consiliului [2] din 2 ianuarie 1971 privind aplicarea Deciziei din 21 aprilie 1970 cu privire la înlocuirea contribuțiilor financiare ale statelor membre cu resurse proprii ale Comunității, prevede posibilitatea Comisiei de a cere statelor membre să efectueze controale suplimentare sau de a fi implicată în controalele efectuate de acestea;întrucât articolul 6 alineatul (1) primul paragraf din Regulamentul (CEE) nr. 283/72 [3] al Consiliului din 7 februarie 1972 cu privire la neregulile și recuperarea sumelor plătite în mod necuvenit în cadrul finanțării politicii agricole comune, precum și la organizarea unui sistem de informare în acest domeniu, prevede posibilitatea Comisiei de a cere unui stat membru desfășurarea unei anchete administrative în cazul în care aceasta consideră că au avut loc nereguli sau neglijențe;întrucât articolul 5 alineatul (3) din Regulamentul (CEE) nr. 858/72 [4] al Consiliului din 24 aprilie 1972 privind anumite norme administrative privind funcționarea Fondul Social European, prevede posibilitatea Comisiei de a cere statelor membre verificări sau anchete și de a implica, dacă este cazul, administrațiile altor state membre;întrucât, pentru exercitarea eficientă a acestor împuterniciri, este indispensabil ca Comisia să poată adopta măsurile necesare într-un termen foarte scurt; întrucât este necesară, în acest scop, împuternicirea membrului Comisiei care este responsabil cu controlul financiar să ia măsurile necesare în numele și sub responsabilitatea Comisiei și cu acordul președintelui și al membrului Comisiei responsabil cu veniturile sau cheltuielile comunitare în cauză și stabilirea dispozițiilor vamale aplicabile;întrucât această împuternicire este exercitată sub controlul Comisiei și urmând orientările date de ea;întrucât fiecare utilizare a împuternicirii va fi comunicată Comisiei;întrucât împuternicirea nu împiedică Comisia să delibereze în cadru colegial de fiecare dată când crede de cuviință,DECIDE:Articolul 1(1) Membrul Comisiei responsabil cu controlul financiar, acționând în acord cu președintele, împreună cu membrul responsabil cu ordonanțarea veniturilor sau cheltuielilor în cauză și cu membrul responsabil cu stabilirea dispozițiilor vamale aplicabile, este împuternicit să ia, conform cu orientările date de Comisie, măsurile de aplicare a articolului 9 alineatul (2) paragrafele al treilea și al patrulea din Regulamentul (CEE) nr. 729/70, a articolului 14 alineatul (2) primul paragraf din Regulamentul (CEE, Euratom, CECO) nr. 2/71, a articolului 6 alineatul (1) primul paragraf din Regulamentul (CEE) nr. 283/72 și a articolului 5 alineatul (3) din Regulamentul (CEE) nr. 858/72.În caz de urgență și în absența membrilor astfel împuterniciți, cu excepția membrului responsabil cu controlul financiar, acordul poate fi dat de directorii generali sau șefii de serviciu responsabili cu veniturile sau cererile în cauză și stabilirea dispozițiilor vamale aplicabile.În absența președintelui, acordul poate fi dat de șeful său de cabinet.(2) Membrul Comisiei împuternicit în temeiul alineatului (1) acționează în numele și sub responsabilitatea Comisiei. El răspunde în fața Comisiei pentru decizia luată.(3) Fiecare măsură luată în temeiul alineatului (1) al prezentului articol este comunicată Comisiei.Articolul 2Prezenta decizie intră în vigoare la 23 ianuarie 1974.Adoptat la Bruxelles, 22 ianuarie 1974.Pentru ComisieVicepreședinteleW. Haferkamp[1] JO L 94, 28.4.1970, p. 13.[2] JO L 3, 5.1.1971, p. 1.[3] JO L 36, 10.2.1972, p. 1.[4] JO L 101, 28.4.1972, p. 3.--------------------------------------------------